<classify> Kauli hiyo imekuja zikiwa siku mbili baada ya African Sports kupoteza mechi yake ya kirafiki dhidi ya watani wake Coastal Union uliochezwa kwenye uwanja huo wa Mkwakwani.African Sports ambayo imepanda kucheza Ligi Kuu msimu huu, itakutana na Simba Jumamosi kwenye mchezo wa kufungua pazia la Ligi Kuu Tanzania Bara kwenye Uwanja wa Mkwakwani.Akizungumzia mchezo huo, Katibu wa African Sports, Hatibu Enzi alisema hawatishiki hata kidogo kucheza na Simba na kusema kuwa kama wakija kichwakichwa, wanaweza kuondoka na aibu ya mwaka.Tulishajua kwamba tutakutana na Simba, hivyo hawatutishi hata kidogo, tunawasubiri waje na kama hawatajiangalia, tutawapiga vibaya mno na wataondoka Tanga na aibu, alisema Enzi.Pia alisema kuwa baada ya kupanda Ligi Kuu, walifanya maandalizi ya kukutana na timu yoyote ile ya ligi, hivyo hata Simba walishaiweka katika hesabu zao.Simba itaanzia kwenye Uwanja wa Mkwakwani katika mechi zake mbili za mwanzo za ligi ambako baada ya kuivaa African Sports, itaikabili Mgambo ambayo msimu uliopita iliifunga Simba mabao 2-0 kwenye uwanja huo.  <topic>: MICHEZO 